ភូមិដំណាក់ត្រយឹង ៖គឺជាភូមិមួយស្ថិតក្នុងឃុំសំរោងលើ នៃខេត្តកំពត។ភូមិនេះមានមនុស្សរស់នៅច្រើនកុះករ​ ហើយប្រជាជនភាគច្រើនប្រកបមុខរបរធ្វើស្រែចំការសំរាប់ចិញ្ជឹមជីវិតរបស់ពួកគេ។​ ក្នុងការធ្វើស្រែនេះផងដែរពួកគេប្រើប្រាស់គោសំរាប់ភ្ជួររាស់។​ ហើយកសិករភាគច្រើននៅក្នុងភូមិនេះ ធ្វើស្រែដោយពឹងផ្អែកទៅលើទឹកភ្លៀង។ បើកាលពីឆ្នាំ២០០៣វិញជីវភាពរបស់ពួកគេដុនដាបចុះខ្លាំងព្រោះថា ទឹកភ្លៀងក្នុងឆ្នាំនោះមិនសូវអំណោយផលបានល្អ​។​ យ៉ាងណាមិញឆ្នាំនោះផងដែរ​ការធ្វើស្រែពីដំបូងភ្លៀងបានអំណោយផលល្អណាស់ ប៉ុន្តែលុះដល់ពាក់កណ្តាលខែបែរជាមានភាពរាំងស្ងួត​បណ្ដាលអោយស្កក (ស្រូវមិនដាក់គ្រាប់)ជាច្រើនមិនតែប៉ុននោះ សូម្បីតែដំនាំដែលពួកគេដំាបន្តិចបន្ទួចសំរាប់ចិញ្ជឹមជីវិតក៏ត្រូវខូចខាតផងដែរ។ ណាមួយផ្សារនៅឆ្ងាយប្រសិនបើគេចង់ទៅផ្សារគឺត្រូវចំនាយពេលយូរផងដែរ។ហើយប្រជាជនក្នុងភូមិនេះពេលទៅទិញរបស់របរប្រើប្រាស់មួយចំនួនទាល់តែធ្វើដំណើរទៅផ្សារតូចនៅក្បែរភូមិនោះមានឈ្មោះថាផ្សារត្រាំសរសរ។ហើយក្នុងផ្សារនេះមានលក់របស់របរប្រើប្រាស់សំរាប់ផ្គត់ផ្គង់តំរូវការរបស់បងប្អូនប្រជាពលរដ្ឋយើងផងដែរ។ចំនែកបច្ចុប្បន្ននេះវិញជីវភាពរបស់ពួកគេបានរីកចំរើនជាងមុនច្រើន ដោយសារតែបានការអំណោយផលពីទឹកភ្លៀងបានល្អ ហើយមនុស្សមួយចំនួនមានគំនិតច្នៃប្រឌិត​ច្រើន និងមានចំនេះដឹងខ្ពង់ខ្ពស់ ចេះកែច្នៃរកវិធីសាស្ដ្រដែលថ្មីសំរាប់ជួយសង្គមគ្រួសាររបស់ពួកគេ។ មិនតែប៉ុន្នោះមនុស្សនៅក្នុងភូមិនេះមួយចំនួនបន្ទាប់ពីធ្វើស្រែរួចគេចេះធ្វើក្អម ឆ្នាំងដី និងចង្កា្រនដីទៀតផង​​ ។ ក្នុងនោះផងដែរក៏មានការប្រកបមុខរបរដ៏ទៃទៀតដូចជា៖ ដំាដំណាំផ្សេងៗ​រួមមានពោត សណ្ដែក ល្ពៅ និងលក់ វ៉ាន់ចាប់ហួយមួយចំនួនសំរាប់ផ្គត់ផ្គង់គ្រួសាររបស់ពួកគេអោយមានភាពរើកចំរើនមួយកំរិតទៀតនូវពេលទំនេរពីការធ្វើស្រែចំការ។